stanford-oval/wikipedia huggingface dataset:
Bitch I'm Madonna

Bitch I'm Madonna (בעברית: כלבה אני מדונה) הוא סינגל שהוקלט על ידי הזמרת האמריקאית מדונה, בשיתוף הראפרית הטרינידדית ניקי מינאז'. השיר, מתוך אלבומה ה-13 של מדונה, Rebel Heart, יצא לאור ב-15 ביוני 2015 כסינגל השלישי מתוך האלבום, והיה ללהיט הגדול ביותר ממנו.
השיר עוסק בשמחה שמשרה מדונה על סביבתה. הווידאו קליפ הנלווה הפך לוויראלי בכל העולם, ובסופו ניתן לראות את מדונה, כשהיא חובשת כובע, ועליו כתובה המילה "שלום".
השיר הגיע למקום ה-84 במצעד הבילבורד הוט 100, הראשון במצעד שירי הדאנס קלאב, וה-58 במצעד שבקנדה.
רקע וכתיבה

השיר נכתב על ידי מדונה, דיפלו, אריאל ראצ'שייד, מוזלה, טובי גד, ניקי מינאז' וסופי והופק על ידי מדונה, דיפלו וסופי. עם יציאתו, עורר השיר מחלוקות רבות בכל אתרי המוזיקה מכיוון שהיה פרובוקטיבי למדי ובנוסף לכך, גרם להד תקשורתי שבעקבותיו פורסמו כתבות רבות.
ישראל זכתה להתייחסות רבה באותו ארה, מכיוון שבסופו של הקליפ חבשה מדונה כובע ועליו הייתה כתובה המילה "שלום", ובנוסף לכך, גם בתחילת הקליפ של "Ghosttown", הייתה כתובה המילה "אזהרה", בשפות רבות וביניהן גם בשפה העברית.
בסמוך לצאתו של השיר הוציאה מדונה ארבעה עשר רמיקסים שונים לשיר, שנעשו על ידי דיג'יים רבים.
וידאו קליפ

כאשר הכריזה מדונה שהשיר הוא הסינגל השלישי מתוך האלבום, היא גם אישרה את יציאת הווידאו קליפ הנלווה של השיר. היא העלתה פוסט באינסטגרם, ואמרה כי: "הקליפ שצילמתי יהיה הפתעה עבור מעריצי ומבקרי המוזיקה." השוואות רבות נעשו בין משתתפי הקליפ הזה לקליפ של "Bad Blood", של טיילור סוויפט. מדונה גם פרסמה תמונות מהקליפ, ובהן היה ניתן לראות את שיערה, כשהוא צבוע בוורוד, ואותה לובשת בגדים פרובוקטיביים. בנוסף לכך, כמה מאנשיה של הזמרת העלו טיזרים נוספים. הצילומים התקיימו בקומות העליונות של מלון סטנדרד בניו יורק, בניהולו של יונס אוקרלונד שאמר כי:
מדונה קראה לי לעזור לה עם הקליפ של "Ghosttown". לא עבדנו זמן מה בגלל נסיבות שונות, ואז כששמעתי את כל השירים [מאלבומה ה-13, Rebel Heart], הייתי נרגש מאוד בעת צילום הקליפ ל-"Ghosttown". התחברתי אליו בצורה יצירתית. כן, נהנינו לעבוד ביחד. מיד לאחר מכן, היא ביקשה ממני גם לעזור לה בצילום הקליפ של השיר הזה. זה היה כל כך שונה מ-"Ghosttown", משהו קצת פחות רציני, רק כיף ושיגעון.
בקליפ ניתן לראות את מדונה, כשהיא בחדר צר וארוך. לאורכו של הקליפ מתקדמת מדונה אל דלת היציאה, ובדרך נתקלת באנשים בסיטואציות שונות. הסיטואציה שזכתה למרבית תשומת הלב בשל היותה הפרובוקטיבית ביותר, הייתה זו שבה היה ניתן לראות שתי נשים עירומות למחצה, בתוך אמבטיה. בקליפ השתתפו אמנים כגון: מיילי סיירוס, קניה וסט, קייטי פרי, ביונסה, ניקי מינאז' וריטה אורה.
הקליפ זכה להצלחה עולמית, ונכון לדצמבר 2017, מונה הצפיות שלו עומד על כ-258 מיליון צפיות, דבר אשר הופך אותו לנצפה ביותר שלה.
מיקומי שיא

|   ‏‏‏  מצעדים ודירוגים (2014-15)> מדינה |   ‏‏‏  מצעדים ודירוגים (2014-15)> מצעד |   ‏‏‏  מצעדים ודירוגים (2014-15)> מיקום שיא |   ‏‏‏  מצעדים ודירוגים (2014-15)>  |
| --- | --- | --- | --- |
|  ארצות הברית | בילבורד הוט 100 | 84 |  |
|  ארצות הברית | מצעד שירי הדאנס קלאב | 1 |  |
|  ארצות הברית | מצעד השירים האלקטרונים | 5 |  |
|  הונגריה | Rádiós Top 40 | 21 |  |
|  ספרד | PROMUSICAE | 49 |  |
|  פינלנד | המצעדים הפיניים הרשמיים | 13 |  |
|  פלנדריה | אולטראטופ 50 | 50 |  |
|  צרפת | SNEP | 90 |  |
|  קנדה | קנדה הוט 100 | 58 |  |
|  רוסיה | טופ-היט | 199 |  |
|  שוודיה | סוורייטופליסטן | 30 |  |
|   ‏‏‏  מצעדי סוף שנה (2015)> מדינה |   ‏‏‏  מצעדי סוף שנה (2015)> מצעד |   ‏‏‏  מצעדי סוף שנה (2015)> מיקום שיא |   ‏‏‏  מצעדי סוף שנה (2015)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי הדאנס קלאב | 8 |  |
|  ארצות הברית | מצעד השירים האלקטרונים | 29 |  |
|  ארצות הברית | מצעד השירים הדיגיטליים | 48 |  |
נתוני מכירות

| מקום | תארים | מכירות |
| --- | --- | --- |
| פולין (ZPAV) | זהב | 10,000 |
סיכום
| בכל העולם | — | 450,000 |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| אוסטרליה | 15 ביוני 2015 | הורדה דיגיטלית (רמיקס EP) | אינטרסקופ |  |
| גרמניה | 15 ביוני 2015 | הורדה דיגיטלית (רמיקס EP) | אינטרסקופ |  |
| יפן | 15 ביוני 2015 | הורדה דיגיטלית (רמיקס EP) | אינטרסקופ |  |
| קנדה | 16 ביוני 2015 | הורדה דיגיטלית (רמיקס EP) | אינטרסקופ |  |
| ארצות הברית | 16 ביוני 2015 | הורדה דיגיטלית (רמיקס EP) | אינטרסקופ |  |
אברהם מנחם

| --- | --- |

תמונת חכם אברהם בבית בנו חביב אהרן בירושלים
 לידה:  1890 ה'תר"נ שיככא, כורדיסטן העיראקית
 פטירה:  ספטמבר 1980 (בגיל 90 בערך) ט' בתשרי ה'תשמ"א ירושלים
 מקום פעילות:  שיככא ושוש בכורדיסטן העיראקית וירושלים בישראל
 תקופת הפעילות:  ?–1980 
 תחומי עיסוק:  רבנות
 תפקידים נוספים:  מוהל ושוחט
 רבותיו:  הרב ראובן ברזאני, הרב בצלאל בן שמעון והרב מנחם הכהן
הרב אברהם (אהרן) מנחם (תר"נ, 1890 - ט' בתשרי תשמ"א, ספטמבר 1980) היה רבה של הקהילה היהודית בעקרא שבכורדיסטן.
ביוגרפיה

נולד בכפר שיככא בכורדיסטן העיראקית לימימה ולמנחם בן אהרון. בכפר לא היה תלמוד תורה ובית כנסת, ואביו שכר מורה פרטי מהכפר שוש הסמוך כדי שילמדו תורה. בגיל 11 נשלח אל העיר מוסול כדי ללמוד אצל הרב ראובן ברזאני.
לאחר 4 שנות לימוד במוסול, חזר לכפר שוש הסמוך לביתו ולמד אצל חכם בצלאל בן חכם שמעון. בהיותו כבן 19 קיבל מחכם מנחם הכהן מהעיר עקרא הסמכה לרב, שוחט, בודק ומוהל.
לאחר שקיבל את הסמיכה הסתובב במשך עשור בכפרים בסביבה ושימש כשוחט ובודק, מוהל, מלמד תורה ועורך חופה וקידושין. לאחר מכן מונה לרב של עקרא, שמנתה כ-200 משפחות יהודיות. גם לאחר מכן המשיך להגיע לכפרי הסביבה. הקים בביתו ישיבה.
בשנת 1951 (ה'תשי"א) עלה לישראל והתיישב בירושלים, שם המשיך להיות רב ומלמד תורה, עד לפטירתו ב-19 בספטמבר 1980 (ט׳ תשרי ה׳תשמ״א). כבן 90 בפטירתו.
ועדת השמות בעיריית ירושלים קראה על שמו את רחוב חכם אברהם בשכונת מלחה. הטקס נערך בספטמבר 1986, במעמד ראש עיריית ירושלים טדי קולק.
ביוגרפיה > ממשפחתו

נכדו הזמר אהרון מנחם (בן בנו חכם יצחק)
הרב דוד מנחם (אחיינו, בן אחיו יוסף) רב המושבים ירדנה ובית יוסף
הרב מנשה מנחם (נכד אחיו יוסף) רב ודרשן, מראשי השוחטים והבודקים בירושלים
שמעון רומח (נכד אחיו יוסף) איש שב"כ וניצב כבאות ראשי
הרב דוד מנחם (נכד אחיינו עזיז) רב הוגה דעות ומוזיקאי.
ביוגרפיה > מתלמידיו

חכם זכריה בראשי - רב ודרשן בירושלים, מחבר הספר:"ילקוט בראשי"
הרב שבתאי בן חיים - רב המושב מנוחה ומועצה אזורית לכיש
בנו חכם יצחק מנחם - כיהן בעבר כרב המושב רווחה
לקריאה נוספת

הרב יצחק עמדי, חכמי כורדיסתאן, ירושלים, ה׳תשס"ה[דרושה הבהרה]
ערך זה הוא קצרמרבנושא רבנים. אתם מוזמנים לתרום לוויקיפדיה ו.
Pacific Meridian

Pacific Meridian הוא פסטיבל הסרטים הבינלאומי של מדינות אסיה והאוקיינוס השקט (ברוסית: Меридианы Тихого), פסטיבל הקולנוע הבינלאומי של אזור אסיה-פסיפיק, המתקיים בכל ספטמבר מאז 2003 בוולדיווסטוק, רוסיה. בכל שנה הוא מפגיש יוצרי קולנוע מכ-108 מדינות; עם יותר מ-1,200 סרטים שמוגשים לתחרות מדי שנה.
הפסטיבל

פסטיבל הקולנוע הבינלאומי "פסיפיק מרידיאן" הוא תחרות של סרטי באורך מלא וסרטים קצרים, פנורמה של הקולנוע העולמי, תוכנית של סרטים בהפקת רוסיה, סרטים קצרים, סרטים תיעודיים וסרטי אנימציה, רטרוספקטיבות של אמנים לקולנוע עולמי, סדנאות, כיתות אמן וכו'. אחד המאפיינים הבולטים העיקריים של פסטיבל הסרטים הוא ההתמחות בסרטים על האזור האסייתי-פסיפי. פסטיבל הקולנוע הבינלאומי של מדינות אזור אסיה והפסיפיק בוולדיווסטוק אורגן בשנת 2003 ביוזמת מושל מחוז פרימוריה, ס. דארקין. פסטיבל הסרטים נערך מדי שנה בספטמבר על ידי משרד התרבות של הפדרציה הרוסית ומינהל חבל פרימוריה.
בנוסף לתוכניות קולנוע פסטיבל הקולנוע יוצר תוכנית תרבותית שנתית. באופן מסורתי, התוכנית התרבותית כוללת:
קונצרטים בהשתתפות מוזיקאים - אורחי הפסטיבל
תערוכות, כולל כאלה המוקדשות להיסטוריה של פסטיבל הקולנוע
מפגשים יצירתיים של שחקנים ובמאים מפורסמים עם הקהל
קולנוע תחת כיפת השמיים
טיולי שייט על מימי מפרץ אמור
רחבת ריקודים
משחק כדורגל בפסטיבל
תכונות הפסטיבל

בכל שנה מוענק פרס יול בריינר על ידי רוק בריינר לשחקן או לשחקנית הצעירה והמבטיחים ביותר. יול ברינר נולד בוולדיווסטוק.
פסטיבל הקולנוע "פסיפיק מרידיאן" הוא פרויקט תרבותי ייחודי בו עוברות הקרנות קולנוע ומפגשים אמנותיים של שחקנים ובמאים רוסים מפורסמים עם תושבי חבל פרימוריה.
מאז 2006 מפעיל הפסטיבל את תוכנית "Screentest", שפונה לקולנוענים ולא מיועד לקהל הרחב.
פסטיבל הסרטים הבינלאומי השישי היה תצוגה של פרויקט בינלאומי חסר תקדים "רכבת הקולנוע". רכבת הקולנוע - היא כיתת אמן בינלאומית עבור יוצרי קולנוע צעירים, שהתרחשה במהלך נסיעת הרכבת "מוסקבה-ולדיווסטוק." בתוך שבועיים נסעו ברחבי רוסיה 18 משתתפים ממדינות אירופה השונות, עם עצירות בערים שונות ברחבי הארץ. במהלך הטיול הם צילמו שישה סרטים תיעודיים קצרים בנושא "איפה גבול אירופה". הסרטים נערכו בוולדיווסטוק והוצגו בתוכנית הפסטיבל. לאחר הבכורה העולמית של הסרט בוולדיווסטוק הוא נבחר להקרנה גם בפסטיבל קאן.
לראשונה בוולדיווסטוק בגבולות פסטיבל הסרטים בתאריכים 14–17 בספטמבר, נערך פסגת סרטים בינלאומית "אירואסיה". התוכנית העסקית כללה דיוני פאנל, ימי עיון, הדרכות עסקיות ודיונים בנושאים אקטואליים בתחום הקולנוע. זה היה אירוע מיוחד של חברת הסרטים "אירואסיה", שאורגנה במשותף עם חברת "Vjugn Consult" - הפורום הרוסי לשיתוף פעולה ומימון סרטים, שמטרתו לפתח שיתופי פעולה בין משקיעים רוסים, אירופיים ואסייתיים, בעלי ממון, מפיקים, מפיצים ונציגי כספי ציבור, המממנים את ענף הקולנוע. בגבולות הפורום התקיים דיון סביב השולחן העגול "רוסיה כמרכז הפקה משותף אירופה-אסיה: סיכויים חדשים למימון פרויקטים של סרטים", כיתת אמן, "הפקה משותפת כאסטרטגיה עסקית" של הבמאי הקוריאני, נשיא AFCNet, מייסד פסטיבל הסרטים הבינלאומי של פוסאן, מייסד שוק הקולנוע בפוסאן, מנהל בית הספר לקולנוע בסיאול - פארק קוואנג סו.
בשיתוף עם ממשלת מחוז פרימוריה ופסטיבל הקולנוע הבינלאומי "מרידיאן פסיפיק" התקיים מצגת "המזרח הרחוק: עמוד חדש לגיוס הקולנוע".
יחד עם חברת "אינפורנקינו" בתאריכים 14–17 בספטמבר 2008 התקיימה תוכנית מיוחדת "קמפוס הדור", שהמטרה העיקרית בשנת 2008 הייתה לקדם את הפרויקט המשותף שכלל 3 סרטים קצרים שצולמו על ידי יוצרי קולנוע צעירים - בכיכובם של שחקנים כמו אינגבורגה דפקונייטה, אירינה בזרוקובה, אוקסנה אקינשינה.
מיקום

פסטיבל הקולנוע מתקיים בוולדיווסטוק, רוסיה על בסיס הקולנוע "אוקיינוס", רשת "אוסורי" "אשליה" ובאתר קיץ של מועדון היאכטות "שבעת הרגליים".
הערות שוליים

↑  About Pacific Meridian Film festival
ערך זה הוא קצרמרבנושא קולנוע ובנושא רוסיה. אתם מוזמנים לתרום לוויקיפדיה ו.
אוטוביוגרפיה (אלבום)

אוטוביוגרפיה הוא אלבומם השישי של כנסיית השכל, אשר יצא בשנת 2007. האלבום כולל 26 שירים ישנים של הלהקה בעיבודים חדשים עם ביצועים חיים וכלי מיתר. פחות מחצי שנה לאחר צאתו, זכה האלבום למעמד של אלבום זהב, על מכירת מעל 20,000 עותקים. עמי רייס זכה בפרס הישג השנה על שם מרדכי זעירא למעבד מטעם אקו"ם לשנת תשס"ז, בזכות עבודתו על האלבום.
רשימת השמעה

| מס' | שם | משך |
| --- | --- | --- |
| 1. | למיה יש אקדח  | 3:37 |
| 2. | תנו לי לשתות  | 3:54 |
| 3. | תגידי שטוב  | 4:31 |
| 4. | השיר מהגן  | 6:15 |
| 5. | איך זה מרגיש  | 3:34 |
| 6. | היינו עושים אהבה  | 3:18 |
| 7. | קאנה וואחדה  | 4:57 |
| 8. | האביב הנצחי  | 3:43 |
| 9. | תרימי את הראש  | 4:04 |
| 10. | מה נשאר  | 4:03 |
| 11. | לקטוף את הירח  | 3:11 |
| 12. | איתך אל הים  | 5:05 |
| 13. | רעפים  | 3:27 |
| 14. | אני מאמין  | 4:44 |
| 15. | ואת מתפשטת (שקט)  | 5:28 |
| 16. | ידיים למעלה  | 4:19 |
| 17. | הלילות  | 3:54 |
| 18. | קח שירים  | 4:42 |
| 19. | דברים בלחש  | 4:03 |
| 20. | רוץ ילד  | 3:22 |
| 21. | לא רוצים לישון  | 5:04 |
| 22. | Let Love In  | 3:31 |
| 23. | רציתי לראות  | 3:48 |
| 24. | פרפרים  | 5:02 |
| 25. | אוטוביוגרפיה  | 5:45 |
| 26. | מיטות חולות  | 12:47 |
| משך כולל: | משך כולל: | 120:18 |
משתתפים

יורם חזן - שירה וגיטרה אקוסטית
רן אלמליח - בס, שירה ודקלום
דוד רז - גיטרה חשמלית
דניאל זייבלט - תופים
עמי רייס - פסנתר
חן שנהר - כינור
יוני גרטנר - כינור
גליה חי - ויולה
מאיה בלזיצמן - צ'לו
אלון ראובן - קרן יער
מייק גולן - מעבד
הערות שוליים

↑  מיכאלה חזני, כנסיית השכל: "עוד אלבום אחד ונסגור את הבסטה", באתר ynet, 3 בפברואר 2022
↑  חן רוזנק‏, כנסיית השכל מוזהבת, באתר וואלה, 5 באוגוסט 2007
| כנסיית השכל |
| --- | --- | --- |
| חברי ההרכב | יורם חזן • רן אלמליח • דוד ראסד • דניאל זייבלט • עמי רייס |  |
| אלבומים | דברים בלחש • קח שירים • כנסיית השכל • רוץ ילד • ידיים למעלה • אוטוביוגרפיה • שורות של אנשים • הבית כה רחוק • זה לא אני |  |
| --- | --- |
בקרת זהויות :  MusicBrainz release group: 326101e0-3250-3f93-9852-844fdf98a1bb
אגזוז לחץ

שלבי הפעולה באגזוז לחץ
אגזוז לחץ הוא מפלט המשמש בכלי רכב בעלי מחזור שתי פעימות.
אגזוז מסוג זה מחזיר חלק מגזי הפליטה לכיוון המנוע בעיתוי היוצר דחיסה של תערובת הדלק לפני פיצוצה ובכך מפצה על אי קיומם של שסתומים במנוע.
הלחץ הנוצר בעת החזרת הגזים הוא הנותן לאגזוז את שמו.
אגזוז לחץ משמש בקטנועים, אופנועי שטח ובמכונות הדורשות מנועים קטני נפח, ונועד לסייע למנוע לשרוף באופן יעיל את התערובת ולהגיע להספק גדול יחסית למנועים אלו. אגזוז לחץ מתאפיין ביצירת רמה גבוהה של רעש.
אברהם מעודד

מימין לשמאל: ציון דגמי, מוצי ליאון ואברהם מעודד לפני משחק (1970)
אברהם ("כושי") מעודד (5 בפברואר 1944 יפו, פלשתינה-א"י – 30 בספטמבר 1987, חולון, ישראל) היה כדורגלן ישראלי, אשר שיחק לרוב בעמדת הקיצוני הימני ומזוהה עם קבוצת מכבי יפו.
קורות חייו

אברהם מעודד נולד ביפו ב-1944, והתגורר בסמוך למגרשה הביתי של מכבי יפו "מגרש הפחים". ב-1954 הצטרף לקבוצת הילדים של מכבי יפו ביחד עם חברי ילדותו בלפור גולדברג ודיקו הרה. באותו המחזור שיחק עמם מוצי ליאון. משחקו הראשון בשורות קבוצת הבוגרים נערך ב-21 באוקטובר 1962, במהלך עונת 1962/1963 בליגה הלאומית. מכבי יפו ניצחה את מכבי חיפה 4–2 ומעודד כבש את שער הבכורה שלו בליגה הלאומית במשחק זה. ביוני 1963 הצטרף למסעה של הקבוצה לליון אשר בצרפת והשתתף במשחקי מכבי אירופה בהם זכתה יפו בטורניר הכדורגל. בעונת 1963/1964 בליגה הלאומית תחת המאמן נוטקו ולב סיימה הקבוצה כסגנית אלופת ישראל בכדורגל.
מעודד שיחק בשורות מכבי יפו עד לסיום עונת 1966/1968 בליגה הלאומית "העונה הארוכה" ובסיומה עבר לשחק בקבוצת שמשון תל אביב. מעודד שיחק עונה אחת בשורות שמשון תל אביב ובמהלכה השתתף בשני משחקי ליגה, ובסיומה של העונה שב לקבוצת נעוריו מכבי יפו. בעונת 1969/1970 בליגה הלאומית שיחק בשורות יפו והשתתף ב-4 משחקי ליגה. מכבי יפו אשר אומנה על ידי איינשטיין קליש ירדה בסיום העונה לליגה השנייה, ובסיומה פרש מעודד ממשחק פעיל. בין השנים 1971–1973 אימן אברהם מעודד את קבוצות הנערים במכבי יפו ועם חניכיו נמנה אלי שכטר.
לאחר פרישתו מעולם הכדורגל ניהל מעודד אולם סנוקר ובהמשך ניהל חנות רהיטים שנקראה "מרפדיית כושי" בדרום תל אביב. מעודד התגורר בחולון. ב-30 בספטמבר 1987 חש ברע והובהל לבית החולים וולפסון, ובבית החולים לקה בדום לב והלך לעולמו. הובא למנוחות בבית העלמין הדרום. מעודד היה נשוי פעמיים. מנישואיו הראשונים היה אב לבת ומנישואיו השניים היה אב לבן ולבת. בנו טל מעודד הלך לעולמו ב-1994 ממחלה ממארת.
הישגים

משחקי מכבי אירופה, ליון, 1963: מדליית זהב
סגנית אלופת ישראל: 1963/1964
לקריאה נוספת

ברוך פורמן, היידה בי-היידה בו - עלייתה, ירידתה והקמתה מחדש של מכבי יפו, הוצאת תירוש, תל אביב-יפו, 2020.
הערות שוליים

↑  לאחר 6 שנים גמל הכח ליפו, הארץ, 28 באוקטובר 1962.
↑  שמשון ת"א ערכה אתמול הכרות ראשונה עם מאמנה דב מליס, מעריב, 4 בספטמבר 1968.
↑  ישראל רוזנבלט, ההצגה הגדולה ביותר, מעריב, 1 בנובמבר 1968.
↑  מכבי יפו - הפועל ירושלים 0:1, על המשמר, 22 באפריל 1970.
↑  ברוך פורמן, היידה בי-היידה בו - עלייתה, ירידתה והקמתה מחדש של מכבי יפו, הוצאת תירוש, תל אביב-יפו, 2020, עמוד 238.
אוטוביאנקי ויסקונטאו

| --- | --- |
אוטוביאנקי Visconteo
אוטוביאנקי Visconteo
 מאפיינים כלליים
 יצרן:  אוטוביאנקי
 שנות ייצור:  1952–1959
 הרכבה:  איטליה
 מודל אחריו:  Autobianchi Scaligero
 משקל:  5,300 ק"ג (1952) 5,300 ק"ג (1954 - שנה ראשונה לייצור הסדרה השנייה) 6,000 ק"ג (1955)  5,500 ק"ג (1958)
 מפרט טכני
 מנוע:  4 צילינדרים, 3,770 סמ"ק המפיק 54 כ"ס (1952-1954) (מנוע פיאט) מנוע 4,156 סמ"ק המפיק 60 כ"ס (1955)  מנוע 4,156 סמ"ק המפיק 60 כ"ס ו-61 כ"ס (1956)
 הילוכים:  תמסורת ידנית - 4 מהירויות (מפחית 8+2)
 קשר:  פיאט (מנוע)
אוטוביאנקי ויסקונטאו (באיטלקית: Autobianchi Visconteo) היא משאית מתוצרת יצרנית כלי הרכב האיטלקית אוטוביאנקי אשר יוצרה בין השנים 1952-1959.
הדגמים הראשונים נבנו לפי ידע חברת "Cabi Cattaneo" ממילאנו. בשנת 1955 חברת אוטוביאנקי חזרה לייצר מכוניות, והמשיכה בייצור הדגם לפי רישיון מחברת "Cabi Cattaneo".
הדגם הראשון נקרא P.T.T. 5.300.
סדרה ראשונה

הסדרה הראשונה יוצרה בין השנים 1952-1954
מנוע 4 צילינדרים 3,770 סמ"ק המפיק 54 כ"ס (מנוע פיאט)
משקל המשאית - 5,300 ק"ג (1952)
סדרה שנייה

הסדרה השנייה יוצרה בין השנים 1954–1959
מנוע 4 צילינדרים 4,156 סמ"ק המפיק 60 כ"ס (1955), מנוע 4,156 סמ"ק המפיק 60 כ"ס ו-61 כ"ס (1956)
משקל המשאית - 5,300 ק"ג (1954)
משקל המשאית - 6,000 ק"ג (1955)
משקל המשאית - 5,500 ק"ג (1958)
לקריאה נוספת

STORIA DELL'AUTOBIANCHI VISCONTEO, מאתר !Passione: CAMION, ‏20 בפברואר 2014 (באיטלקית)
אדלייד הרמן

| --- | --- |

 לידה:  1853 אנגליה
 פטירה:  1932  (בגיל 79 בערך) ניו יורק
 מדינה:  הממלכה המאוחדת של בריטניה הגדולה ואירלנד, הממלכה המאוחדת 
 מקום קבורה:  בית הקברות וודלואן 
 בן או בת זוג:  Alexander Herrmann 
 
אדלייד הרמן (1853 – 1932) הייתה קוסמת ואמנית וודוויל אנגליה שנקרא "מלכת הקסם". היא הייתה נשואה לאלכסנדר הרמן, קוסם מפורסם אחר.
אדלייד הרמן בהופעה
קריירה מוקדמת

אדלייד הרמן נולדה בשם אדלייד סקארסס (Adelaid Scarcez) בשנת 1853 באנגליה.
בצעירותה למדה אקרובטיקה אווירית וריקוד. היא למדה לרכוב על הוולוסיפד, אופניים מהמאה ה-19, ונסעה כרוכבת פעלולים עם להקת הולוסיפד של פרופסור בראון.
היא החלה את קריירת הקוסמות שלה כעוזרת לבעלה, הקוסם אלכסנדר הרמן ("הרמן הגדול"). הם נישאו בשנת 1875 בבניין העירייה, שם ערך ראש עיריית ניו יורק ויליאם ה. וויקהאם את הטקס שלהם.
יחד, אלכסנדר ואדלייד בידרו את הקהל במגוון קסמים. אדלייד הייתה חלק מרכזי באשליות רבות, כשהיא הופיעה, בין השאר, כ"ישנה מרחפת", ככדור תותח אנושי, ורוכבת אופניים שנשאה ילדה על כתפיה. ההרמנים סיירו בארצות הברית, מקסיקו, דרום אמריקה ואירופה.
קריירת סולו

כאשר אלכסנדר מת ב-1896, אדלייד הרמן החליטה להמשיך במופע. היא עבדה בתחילה עם אחיינו של בעלה, ליאון הרמן, אבל חילוקי דעות הובילו אותם להיפרד לאחר שלוש עונות בלבד.
לאחר מכן, אדלייד הרמן התפרסמה מאוד כקוסמת בפני עצמה, וזכתה לכינוי "מלכת הקסם". היא ערכה סיבוב הופעות במשך יותר מ-25 שנים. בכתבה מ-2 בנובמבר 1899 במגזין ברודוויי שכותרתה "הקוסמת האשה היחידה בעולם", הצהירה הרמן, "לא אבוא על סיפוקי עד שהציבור יכיר בי כמובילה במקצוע שלי, וללא קשר לחלוטין לשאלת המין."
בתקופה ההיא הרמן הייתה אחת מהקוסמים הבודדים שביצעו את הטריק "תפיסת קליע", ואולי הקוסמת האישה היחידה שביצעה אותו. ב-19 בינואר 1897, חודש לאחר מותו אלכסנדר, כשעוד הופיעה עם ליאון הרמן, היא עמדה מול כיתת יורים בבית האופרה המטרופוליטן בניו יורק וביצעה את האשליה בהצלחה.
האשליה האהובה עליה הייתה "כלת הפנטום", שעסק בנושאים של אובדן ונישואים. באמצעות "היפנוט", היא גרמה לגוף של כלה, עטופה בלבן, להתרומם על במה מוארת. היא העבירה חישוק על צורתה המרחפת, הראתה שאין חוטים, ואז משכה את המשי הלבן - הכלה נעלמה. באשליית נוספת, "המכשפה", היא נכנסה לבמה לבושה כאישה זקנה, מנסה להגיע לאש בוערת בחושך. כשהגיעה לבסוף למדורה, היא צללה לתוך הלהבות. בניגוד למופע ה"שריפה" הישן יותר מהתקופה שהופיעה עם בעלה, שבו היא חזרה כרוח רפאים מתגרה, באשליה הזו היא נולדה כצעירה.
"תיבת נח" היה הלהיט הוודווילי הגדול ביותר שלה. בתחילה הוצגה תיבת נח ריקה, ואז נשפכו אל הארובה שלה דליי מים המסמלים את המבול. מיד לאחר מכן טיפסו מהארובה שני חתולים, אחד שחור ואחד לבן, ובמקביל הגיח כֶּבֶשׁ שעליו יצאה תהלוכה של כלבים מחופשים לציפורים, נמרים, אריות, טיגריסים, זברות ופילים. להקת יונים לבנות עפה מהחלונות, והתיבה התנ"כית נפתחה וחשפה אישה שוכבת לבושה בלבן.
הרמן המשיכה להופיע בשנות ה-70 לחייה עד 1926, כאשר שריפה במחסן במנהטן הרסה את האביזרים שלה והרגה את רוב החיות ששימשו באשליית "תיבת נח". היא התאוששה לזמן קצר עם מופע בשם "קסם, חן ומוזיקה", שהדגיש את שלושת האלמנטים שבהם היא הצטיינה בקריירה שלה. 1928 הייתה שנת ההופעה האחרונה שלה.
הרמן מתה מדלקת ריאות ב-19 בפברואר 1932. היא קבורה בניו יורק.
הערות שוליים

1 2 3  Alberto Gabriele, Sensationalism and the Genealogy of Modernity: A Global Nineteenth-Century Perspective, Springer, 2016-11-15, עמ' 180, ISBN 978-1-137-56148-0
1 2 3 4  David Copperfield, Richard Wiseman, David Britland, David Copperfield's History of Magic, Simon and Schuster, 2021-10-26, עמ' 76-79, ISBN 978-1-9821-1291-2
1 2 3  "Mme. Hermann, 79, Illusionist, is Dead". The New York Times. 1932-02-20. ISSN 0362-4331. נבדק ב-2024-07-27.
1 2 3 4 5 6 7 8 9 10 11 12  "She Caught Bullets with Her Bare Hands – and Made Magic's Glass Ceiling Disappear". ארכיון מ-20 בפברואר 2019. נבדק ב-18 בפברואר 2019. {{cite news}}:  (עזרה)
↑  James Fisher, Historical Dictionary of American Theater: Beginnings, Rowman & Littlefield, 2015-04-16, עמ' 284, ISBN 978-0-8108-7833-4
↑  Sue Carter Special to the Star, More than 120 years after the ‘Queen of Magic’ was catching bullets, women magicians are still scarce, Toronto Star, ‏2020-02-24
↑  "Fire kills one man, 200 Stage Animals". The New York Times. 1926-09-08. ISSN 0362-4331. נבדק ב-2024-07-24.
1 2  Frank Cullen, Florence Hackman, Donald McNeilly, Vaudeville old & new: an encyclopedia of variety performances in America, Psychology Press, 2007, עמ' 508-509, ISBN 978-0-415-93853-2
| --- | --- |
בקרת זהויות :  GND: 1272648788  ISNI: 0000 0000 5352 2196  LCCN: no2005100154  VIAF: 4670295   WorldCat (עם VIAF): 4670295 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אדלייד הרמן".
אוטוביאנקי ג'רדיניירה

| --- | --- |

 מאפיינים כלליים
 נקרא גם:  אוטוביאנקי ביאנקינה
 יצרן:  אוטוביאנקי
 שנות ייצור:  1968–1977
 הרכבה:  איטליה איטליה
 מודל אחריו:  אוטוביאנקי A112
 חברת אם:  פיאט
 אורך:  3,185 מ"מ
 רוחב:  1,320 מ"מ
 גובה:  1,320 מ"מ
 משקל:  560 ק"ג
 מפרט טכני
 מנוע:  2 צילינדרים, 499.5 סמ"ק המפיק 17.5 כ"ס
 הילוכים:  תמסורת ידנית - 4 מהירויות
 מהירות מרבית:  95 קמ"ש
 קשר:  פיאט 500 ג'רדיניירה
 מעצב:  Dante Giacosa
אוטוביאנקי ג'רדיניירה (באיטלקית: Autobianchi Giardiniera) היא מכונית סופרמיני בתצורת סטיישן, 2 דלתות צדדיות + דלת אחורית, מתוצרת יצרנית כלי הרכב האיטלקית אוטוביאנקי אשר יוצרה בין השנים 1968–1977.
גג הדגם היה מכוסה בשטחו הגדול בברזנט אשר היה ניתן לפתיחה, על ידי גלגול בד הברזנט לכיוון הנגדי של הפתיחה.
הדגם היה מבוסס על דגם "פיאט 500 ג'רדיניירה".
בשנת 1969 התחילה חברת אוטוביאנקי לייצר את דגם ה-סופרמיני "אוטוביאנקי A112", ואת דגם הסדאן אוטוביאנקי A111.
ב־1969 הועברה אוטוביאנקי לחטיבת לנצ'יה של פיאט.
תמונות

אוטוביאנקי ג'רדיניירה שנת 1974 (הדלת האחורית נפתחת מצד ימין לכיוון צד שמאל)
אוטוביאנקי ג'רדיניירה שנת 1969
אוטוביאנקי ג'רדיניירה
אוטוביאנקי ג'רדיניירה שנת 1971
פיאט 500 ג'רדיניירה (הדגם כמעט זהה לדגם האוטוביאנקי ג'רדיניירה אשר היה מבוסס על דגם ה- "פיאט 500 ג'רדיניירה)
ראו גם

אוטוביאנקי
פיאט
אוטוביאנקי ביאנקינה
אוטוביאנקי Visconteo
אוטוביאנקי סטאלינה
אוטוביאנקי פרימולה
אוטוביאנקי A111
אוטוביאנקי A112
אוטוביאנקי Y10
SKS ארנה

| --- | --- |

 מיקום:  רחוב ברסט 21, סבסטופול
 קואורדינטות:  44°36′09″N 33°32′31″E﻿ / ﻿44.6026°N 33.542°E﻿ / 44.6026; 33.542
 תקופת הפעילות:  1986–הווה (כ־38 שנים)
 שופץ:  2011
 בעלים:  חברת Sevmorzavod
 קבוצות:  רפובליקת קרים סבסטופול, רפובליקת קרים
 מושבים:  5,576
 ממדי משטח:  105x68 מטרים
 he
 
ספטמבר 2011
SKS ארנה (ברוסית ובאוקראינית: СКС-Арена) הוא אצטדיון כדורגל בעיר סבסטופול, המשמש כאצטדיון הבית של מועדון סבסטופול.
היסטוריה

האצטדיון נחנך בשנת 1986. באביב 2010 שופץ האצטדיון לראשונה, הוחלפו חלק מספסלי העץ במושבי פלסטיק מחודשים, שופצו חדרי הלבשה, המקלחות וחדר השופטים על מנת להתאימם לתקני הליגה הראשונה באוקראינה. בכך הוגדלה קיבולת האצטדיון לכמעט 6,000 מושבים, במקום 3,500 המושבים שהיו בתחילה.
ב-2011 נערך שיפוץ נוסף באצטדיון. נבנו שלושה יציעים והוחלפו עמודי התאורה, מה שהביא את האצטדיון לעמוד בדרישות FIFA ו-UEFA. קבולת האצטדיון עלתה ל-5,576 מקומות. כך בעונת 2012/13 סבסטופול הייתה יכולה לארח משחקים במסגרת ליגת העל האוקראינית. מאז 2014 מארח האצטדיון משחקים במסגרת אליפות קרים בכדורגל.
הערות שוליים

↑  ПФК «Севастополь» будет играть на стадионе Севморзавода
↑  Информация о стадионе «СКС» на официальном сайте клуба
ערך זה הוא קצרמרבנושא כדורגל רוסי ובנושא אצטדיונים ומתקני ספורט. אתם מוזמנים לתרום לוויקיפדיה ו.
אדליידה מלוונשטיין-ורטהיים-רוזנברג

אדליידה מלוונשטיין-ורטהיים-רוזנברג (בגרמנית: Adelheid Prinzessin von Löwenstein-Wertheim-Rosenberg; ‏3 באפריל 1831 - 16 בדצמבר 1909), הייתה אשתו של מיגל הראשון, מלך פורטוגל, ולאחר מותו חיתנה את בנותיה עם בתי האצולה הכי נכבדים באירופה.